Thursday, August 22, 2013
MAUSAR DAGITI NAG-TRAINING, INYALLAWAT NI MAYOR EDIBOY
Cabugao, Ilocos Sur – Tapno naan-anay ti pannakausar dagiti nagsanay nga agtutubo iti nayadal kadakuada babaen iti Cash Training Program nga immatonan ti DSWD-Municipal Social Welfare and Development (MSWDO) nga idauluan ni Mrs. Lydia S. Gazmen, naiyallawat dagiti Tool Kits para iti 20 nga agtutubo a nagsanay iti Electrical Installation and Maintenance a naggapu iti Opisina ti Mayor kasta met iti usaren dagiti Trained Hilot (Wellness Massage) and Manicure/Pedicure a nabenepisiaran met iti 20 nga agtutubo a babbai.
Dagitoy a mausar a ramit ket naiyallawat babaen ken ni Mayor Ediboy kadagiti benepisiario a binayabay dagiti Staff ken Personnel ti MSWDO nga idauluan ni Mrs. Lydia S. Gazmen idi Agosto 20, 2013 iti mismo a Munisipio.
“Dakkel unay a pagyamananmi ken ni Apo Mayor kadagitoy a maited a tool kit ta mausarmin a naan-anay ti naadalmi a mangtulong iti panagbiagmi,” impeksa ni Mr. Denmark Baclig, taga-Brgy. Pug-os ken maysa kadagiti 20 a benepisiario.
“Agyamankami met latta iti LGU-Cabugao nga idauluan ni Mayor Ediboy ta nailungalong ti pannakaited dagiti usarenmi a nagadal iti ababa a kurso-ngem dakkel ti maitulongna kanyami a babbai,” insupusop met ni Miss Jaclyn May Gazmen iti grupo dagiti babbai.
Dagitoy nga aksion ken inisiatiba ket resulta ti napintas a koordinasion dagiti opisina iti salinong ti LGU-Cabugao a mangipatungpal kadagiti programa a pagbiagan dagiti agkasapulan ti trabaho nga umili. # (Web In-Action)
Posted by Bayan ng Cabugao, Ilocos Sur at 9:29 AM
Subscribe to: Post Comments (Atom)
eng_Latn ilo_Latn ilo_Latn ilo_Latn ilo_Latn ilo_Latn ilo_Latn tgl_Latn eng_Latn